Consumul de energie electrică al României depăşeşte luni, la ora prânzului, nivelul de 9.500 de MW, fiind aproape de cel istoric înregistrat în luna ianuarie 2017, potrivit datelor privind starea sistemului energetic naţional, postate pe site-ul Transelectrica.



Astfel, consumul naţional era, la ora 11:50, de 9.549 de MW, acoperit integral de producţia internă (11.085 de MW), diferenţa fiind exportată, potrivit Agerpres. Sursele de producţie erau următoarele: 24,18% eolian - 2.671 MW, 33,99% cărbune - 2.650 MW, 19,37% hidro - 2.140 MW, 18,16% hidrocarburi - 2.006 MW, 12,00% nuclear - 1.326 MW, 1,82% foto - 201 MW, 0,47% biomasă - 52 MW. În ianuarie 2017, România a înregistrat un record de consum mediu orar de 9.750 MW